CELEX: 32021R1005
Language: sk
Date: 2021-06-21 00:00:00
Title: Nariadenie Rady (EÚ) 2021/1005 z 21. júna 2021, ktorým sa mení nariadenie (EÚ) 2016/44 o reštriktívnych opatreniach s ohľadom na situáciu v Líbyi

22.6.2021   
               
               
                  SK
               
               
                  Úradný vestník Európskej únie
               
               
                  L 222/1
               
            
         NARIADENIE RADY (EÚ) 2021/1005
         z 21. júna 2021,
         ktorým sa mení nariadenie (EÚ) 2016/44 o reštriktívnych opatreniach s ohľadom na situáciu v Líbyi
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 215,
         so zreteľom na rozhodnutie Rady (SZBP) 2015/1333 z 31. júla 2015 o reštriktívnych opatreniach s ohľadom na situáciu v Líbyi, a ktorým sa zrušuje rozhodnutie 2011/137/SZBP (1),
         so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
         keďže:
         
                     (1)
                  
                  
                     Nariadením Rady (EÚ) 2016/44 (2) nadobúdajú účinnosť opatrenia stanovené rozhodnutím Rady (SZBP) 2015/1333.
                  
               
                     (2)
                  
                  
                     Bezpečnostná rada Organizácie Spojených národov (BR OSN) 16. apríla 2021 prijala rezolúciu č. 2571 (2021). BR OSN pripomenula rezolúciu č. 2174 (2014), v ktorej sa rozhodlo, že opatrenia stanovené v rezolúcii č. 1970 (2011) sa vzťahujú aj na osoby a subjekty, ktoré vykonávajú iné činnosti, ako sú uvedené v rezolúcii BR OSN č. 1970 (2011), ktoré ohrozujú mier, stabilitu alebo bezpečnosť Líbye alebo bránia či škodia úspešnému dokončeniu jej politickej transformácie, alebo takéto činnosti podporujú. Zdôrazňuje sa tiež, že takéto činnosti môžu zahŕňať bránenie alebo škodenie voľbám navrhnutým v pláne líbyjského fóra pre politický dialóg.
                  
               
                     (3)
                  
                  
                     Rada 21. júna 2021 prijala rozhodnutie (SZBP) 2021/1014 (3), ktorým sa mení rozhodnutie (SZBP) 2015/1333, v ktorom objasnila, že kritériá na ukladanie reštriktívnych opatrení sa vzťahujú aj fyzické alebo právnické osoby, subjekty a orgány, ktoré bránia alebo škodia voľbám navrhnutým v pláne líbyjského fóra pre politický dialóg.
                  
               
                     (4)
                  
                  
                     Niektoré z uvedených opatrení patria do rozsahu pôsobnosti zmluvy, a preto je na ich vykonávanie, predovšetkým v snahe zabezpečiť ich jednotné uplatňovanie vo všetkých členských štátoch, potrebné regulačné opatrenie na úrovni Únie.
                  
               
                     (5)
                  
                  
                     Nariadenie Rady (EÚ) 2016/44 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            V článku 6 ods. 2 nariadenia Rady (EÚ) 2016/44 sa písmeno d) nahrádza takto:
            
                        „d)
                     
                     
                        vykonávajú alebo podporujú činností, ktoré ohrozujú mier, stabilitu či bezpečnosť Líbye, alebo ktoré bránia alebo škodia úspešnému ukončeniu politickej transformácie Líbye vrátane:
                        
                                    i)
                                 
                                 
                                    plánovania, riadenia alebo páchania činov v Líbyi, ktoré sú porušením platného medzinárodného práva v oblasti ľudských práv alebo medzinárodného humanitárneho práva, alebo činov, ktoré predstavujú porušovanie ľudských práv v Líbyi;
                                 
                              
                                    ii)
                                 
                                 
                                    útokov proti akémukoľvek letisku, vnútrozemskému alebo námornému prístavu v Líbyi, alebo proti líbyjskej štátnej inštitúcii alebo zariadeniu, alebo proti akémukoľvek zahraničnému zastúpeniu v Líbyi;
                                 
                              
                                    iii)
                                 
                                 
                                    poskytovania podpory ozbrojeným skupinám alebo zločineckým sieťam, a to aj prostredníctvom nezákonnej ťažby ropy alebo akýchkoľvek iných prírodných zdrojov v Líbyi;
                                 
                              
                                    iv)
                                 
                                 
                                    ohrozovania líbyjských štátnych finančných inštitúcií alebo Líbyjskej národnej ropnej spoločnosti alebo vyvíjania nátlaku na ne, alebo účasti na akejkoľvek činnosti, ktorá môže viesť k sprenevere líbyjských štátnych finančných prostriedkov alebo ju môže mať za následok;
                                 
                              
                                    v)
                                 
                                 
                                    porušovania ustanovení o zbrojnom embargu proti Líbyi stanovenom v rezolúcii BR OSN č. 1970 (2011) a článku 1 tohto nariadenia alebo poskytovania pomoci pri obchádzaní týchto ustanovení;
                                 
                              
                                    vi)
                                 
                                 
                                    bránenia alebo škodenia voľbám navrhnutým v pláne líbyjského fóra pre politický dialóg;
                                 
                              
                                    vii)
                                 
                                 
                                    konania v záujme alebo v mene alebo na pokyn ktorejkoľvek z uvedených osôb, subjektov alebo orgánov, resp. subjektov alebo orgánov, ktoré sú vo vlastníctve alebo pod kontrolou uvedených osôb, subjektov alebo orgánov alebo vo vlastníctve alebo pod kontrolou osôb, subjektov alebo orgánov uvedených v prílohe II alebo III; alebo“.
                                 
                              
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Luxemburgu 21. júna 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. EÚ L 206, 1.8.2015, s. 34.
         
            (2)  Nariadenie Rady (EÚ) 2016/44 z 18. januára 2016 o reštriktívnych opatreniach s ohľadom na situáciu v Líbyi, ktorým sa zrušuje nariadenie (EÚ) č. 204/2011 (Ú. v. EÚ L 12, 19.1.2016, s. 1).
         
            (3)  Rozhodnutie Rady (SZBP) 2021/1014 z 21. júna 2021, ktorým sa mení rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi (pozri stranu 38 tohto úradného vestníka).